**A honvédelmi miniszter**

**…/2018. (… …) HM**

**r e n d e l e t e**

**egyes honvédelmi miniszteri rendeletek módosításáról**

A honvédek jogállásáról szóló 2012. évi CCV. törvény 238. § (2) bekezdés 24. pontjában kapott felhatalmazás alapján,

a 2. alcím tekintetében a honvédek jogállásáról szóló 2012. évi CCV. törvény 238. § (2) bekezdés 1-5, 8, 11., 15., 24. és 39. pontjában kapott felhatalmazás alapján,

a 3. és a 4. alcím tekintetében a honvédek jogállásáról szóló 2012. évi CCV. törvény 238. § (2) bekezdés 22. pontjában, a közalkalmazottak jogállásáról szóló 1992. évi XXXIII. törvény 85. § (5) bekezdés *q)* pontjában és (7) bekezdés *a)* pont *ab)* alpontjában, továbbá a honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény 81. § (2) bekezdés *f)* pontjában kapott felhatalmazás alapján,

az 5. alcím tekintetében a honvédek jogállásáról szóló 2012. évi CCV. törvény 238. § (2) bekezdés 18., 20. és 21. pontjában kapott felhatalmazás alapján,

a Kormány tagjainak feladat- és hatásköréről szóló 94/2018. (V. 22.) Korm. rendelet 107. §-ában meghatározott feladatkörömben eljárva a következőket rendelem el:

**1. A Magyar Honvédség Szolgálati Szabályzatának kiadásáról szóló 24/2005. (VI. 30.) HM rendelet módosítása**

**1. §**

Hatályát veszti a Magyar Honvédség Szolgálati Szabályzatának kiadásáról szóló 24/2005. (VI. 30.) HM rendelet melléklet 322.6. pontja.

**2. A honvédek jogállásáról szóló 2012. évi CCV. törvény egyes rendelkezéseinek végrehajtásáról szóló 9/2013. (VIII. 12.) HM rendelet módosítása**

**2. §**

A honvédek jogállásáról szóló 2012. évi CCV. törvény egyes rendelkezéseinek végrehajtásáról szóló 9/2013. (VIII. 12.) HM rendelet (a továbbiakban: R1.) 1. § 4. pontja helyébe a következő rendelkezés lép:

*(E rendelet alkalmazásában:)*

„4. katonai felsővezető szakirányú továbbképzési szak: hazai felsőfokú vezetőképző tanfolyam vagy azzal egyenértékű külföldi tanfolyam,”

**3. §**

Az R1. 26. §-a a következő (11a) bekezdéssel egészül ki:

„(11a) Ha a jogi és igazgatási munkakörnek minősülő, százados rendfokozattal rendszeresített, közigazgatási vagy jogi szakvizsga letételéhez kötött beosztást betöltő személy hadnagy rendfokozatot visel, a munkáltatói jogkört gyakorló (8) bekezdés szerint meghozott döntése tekintetében nem kell alkalmazni a (10) és a (11) bekezdés rendelkezéseit.”

**4. §**

Az R1. 46/A. § (1) bekezdése helyébe a következő rendelkezés lép:

„(1) A Hjt. 44/A. §-a szerinti megállapodás (ezen alcím vonatkozásában a továbbiakban: megállapodás) az állomány egészségügyi, informatikai, repülőhajózó, repülőműszaki, légiforgalmi irányító, légiközlekedési szabályozási szolgálati beosztást betöltő, valamint mérnöki végzettséget igénylő logisztikai szolgálati beosztást betöltő tagjával, a HVKF előzetes engedélyével köthető meg.”

**5. §**

Az R1. 107/C. § (1) bekezdése a következő *f)* ponttal egészül ki:

*(Nem kötelezett fokozati vizsgára az állomány tagja, ha)*

„*f)* a tárgyévre vonatkozóan a vizsgakötelezettség alóli mentesítését kéri.”

**6. §**

Az R1. 107/F. §-a helyébe a következő rendelkezés lép:

„107/F. § (1) Az állomány fokozati vizsgára kötelezett tagjának a fokozati vizsgát legkésőbb a vizsgakötelezettség évének – a (3) bekezdés szerinti halasztás esetén a halasztás évének, mentesítés esetén a mentesítést követő évnek – október 31. napjáig kell letennie.

(2) Ha az állomány tagja a fokozati vizsgát az (1) bekezdés szerinti határidőben nem teszi le, vagy sikertelen vizsgát tesz, fennálló szolgálati viszonya a vizsgatételi kötelezettséget követő év január 31-én szűnik meg.

(3) A (2) bekezdéstől eltérően, ha az állomány tagja

*a)* a tárgyévi vizsgakötelezettségének nem tett eleget, a munkáltatói jogkört gyakorló – az érintett kérelme nélkül – fokozati vizsgánként legfeljebb három alkalommal, alkalmanként egy-egy év halasztást engedélyez;

*b)* a 107/C. § (1) bekezdés *f)* pontja szerinti mentesítését kéri, a munkáltatói jogkört gyakorló fokozati vizsgánként egy alkalommal mentesíti az állomány tagját a tárgyévi fokozati vizsgakötelezettség alól.

(4) A (3) bekezdés *b)* pontja szerinti mentesítést az állomány tagja a tárgyév július 10-ig kérheti.

(5) A munkáltatói jogkört gyakorló a mentesítésről szóló munkáltatói döntést legkésőbb a vizsgakötelezettség évének július 25. napjáig, a halasztás engedélyezéséről szóló munkáltatói döntést legkésőbb a vizsgakötelezettség évének november 30. napjáig készíti el.

(6) Az állomány tiszti és altiszti tagja számára engedélyezett mentesítésről a vizsgakötelezettség évének július 31. napjáig, a halasztás engedélyezéséről a vizsgakötelezettség évének december 15. napjáig a Katonai Vizsgaközpontot tájékoztatni kell.”

**7. §**

Az R1. 111/A. §-a helyébe a következő rendelkezés lép:

„111/A. § (1) A felek a tanulmányi szerződést a jövőre nézve, írásban, a HVKF jóváhagyásával közös megegyezéssel, a képzést végrehajtó állomány kezdeményezésére megszüntethetik, különösen az állomány egészségügyi, informatikai, repülőhajózó, repülőműszaki, légiforgalmi irányító, légiközlekedési szabályozási szolgálati beosztást betöltő, valamint mérnöki végzettséget igénylő logisztikai szolgálati beosztást betöltő vagy abba tervezett tagjával kötött tanulmányi szerződés esetén vagy a 108. § (3) bekezdése szerinti esetben.

(2) Az (1) bekezdés szerinti közös megegyezésben a feleknek meg kell állapodniuk a tanulmányi szerződéssel kapcsolatos jogokról és kötelezettségekről, így különösen arról, hogy a képzésben résztvevő a Honvédség által a tanulmányi szerződés megszüntetéséig teljesített tanulmányi támogatásokat köteles-e megtéríteni. Megtérítési kötelezettségben történő megállapodás esetén rögzíteni kell annak mértékét is. Az állomány tagja kérheti a 115-117. § szerinti fizetési könnyítést vagy a Hjt. 88. § (4a) bekezdése szerinti mentesítést.”

**8. §**

Az R1. a következő 111/B. §-sal egészül ki:

„111/B. § Külön munkáltatói intézkedés nélkül megszűnik a tanulmányi szerződés, ha a Honvédség által támogatott képzés a tanulmányi szerződésben megjelölt eredeti vagy módosított időpontban nem indul.”

**9. §**

Az R1. 120/A. § (1) bekezdése helyébe a következő rendelkezés lép:

„(1) Az őr-, ügyeleti és készenléti szolgálatok Hjt. 105. §-a szerinti besorolását, a szolgálatok fő típusait a 15. melléklet tartalmazza. A Hjt. 105. § (4) bekezdése alapján nemzetközi kötelezettségből fakadó feladattal összefüggésben rendelkezésre állás a 15. melléklet szerinti nemzetközi kötelezettségen alapuló készenléti szolgálatokhoz kapcsolódóan rendelhető el. A honvédségi szervezetek a szolgálatok megszervezésére vonatkozó intézkedésükben a 15. mellékletben meghatározott elnevezések használata mellett, a szolgálatok speciális jellegére zárójelek között feltüntetett szövegrésszel utalhatnak. Az intézkedésben pontosan meg kell határozni az elrendelt szolgálat jellegét, valamint fel kell tüntetni, hogy az mely szolgálattípusba sorolható.”

**10. §**

Az R1. 120/E. §-a a következő (1a) bekezdéssel egészül ki:

„(1a) Az (1) bekezdés *a)* pontja szerinti rendelkezés a fegyveres vagy nemzetközi kötelezettségből fakadó feladattal összefüggésben elrendelt készenléti szolgálat esetén is alkalmazható, amennyiben a készenléti szolgálatot tartalmilag a Hjt. 105. § (3) bekezdés *a)* pontja szerinti készenléti szolgálatra jellemző körülmények között kell ellátni.”

**11. §**

Az R1. 123. §-a a következő (6) és (7) bekezdéssel egészül ki:

„(6) Nem adható ki a szabadság az állomány Hjt. 105. § (3) bekezdés *a)* és *b)* pontja alapján készenléti szolgálatba vezényelt tagjának a vezénylés tartama alatt.

(7) Az állomány Hjt. 105. § (3) bekezdés *c)* pontja szerinti készenléti szolgálatot teljesítő, valamint Hjt. 105. § (4) bekezdése szerint rendelkezésre állásra kötelezett tagja részére a szabadság különösen indokolt esetben, a készenléti szolgálatból, illetve a rendelkezésre állási kötelezettségből adódó feladatok szem előtt tartásával – az állomány Hjt. 105. § (3) bekezdés *c)* pontja szerinti készenléti szolgálatot teljesítő tagja esetén kérelemre – kiadható. A szabadság kiadására vonatkozó részletes szabályokat a nemzetközi kötelezettségből fakadó feladattal összefüggésben kiadásra kerülő honvédelmi miniszteri utasításban vagy belső rendelkezésben kell meghatározni.”

**12. §**

Az R1. 126/C. § (3) bekezdése helyébe a következő rendelkezés lép:

„(3) Az (1) bekezdés szerinti szolgálatteljesítési kötelezettség alóli mentesítést – ha annak, vagy egy részének kiadására a vezénylés alatt nem kerül sor – a vezénylés befejezését követően azonnal, de – amennyiben ezt szolgálati érdek vagy elháríthatatlan akadály indokolja – legkésőbb a vezénylés befejezését követő 1 hónapon belül kell kiadni.”

**13. §**

Az R1. 213. §-a a következő (1a) bekezdéssel egészül ki:

„(1a) Az 1. § 10. pont *i)* alpontja szerinti vezénylés esetén a képzésről történő hazatérést követő 15. napig részletesen összesíteni kell a képzésben résztvevő részére a képzéssel kapcsolatban felmerült és kifizetett tanulmányi támogatásokat. Ha a képzés befejezését követően az összesített, tételes pénzügyi kimutatás alapján az indokolt, akkor módosítani kell a tanulmányi szerződés érintett rendelkezéseit.”

**14. §**

Az R1. 245/A. §-a helyébe a következő rendelkezés lép:

„245/A. § (1) Az önkéntes tartalékos katona kiképzésen túli tényleges katonai szolgálatra történő behívása tárgyában a HVKF által belső rendelkezésben vagy parancsban elrendelt feladat esetén a HVKF, egyéb esetben az állományilletékes parancsnok dönt.

(2) A KNBSZ állományába tartozó önkéntes tartalékos katona alapkiképzésen túli tényleges katonai szolgálatra történő behívásának elrendeléséről a KNBSZ főigazgatója dönt.”

**15. §**

Az R1. 247. § (1) bekezdése helyébe a következő rendelkezés lép:

„(1) Az állományilletékes honvédelmi szervezet az előre megtervezett – nem kiképzési jellegű – tényleges szolgálatteljesítésre történő behívás időpontját és várható időtartamát a behívás kezdeményezését megelőzően előzetesen egyezteti az önkéntes tartalékos katonával és erről tájékoztatja az önkéntes tartalékos katona munkáltatóját.”

**16. §**

(1) Az R1. 248. § (3) bekezdése helyébe a következő rendelkezés lép:

„(3) A (2) bekezdésétől eltérően a központi katonai igazgatási szerv

*a)* a bevonulási parancsot – ha azt a feladat végrehajtása megköveteli – telefonon vagy elektronikus úton a megyei, fővárosi, illetve járási, fővárosi kerületi katonai igazgatási összekötő beosztásra szerződést kötött, illetve a megyei, fővárosi védelmi bizottság munkáját támogató önkéntes műveleti tartalékos katonák, a területvédelmi feladatok ellátása érdekében a megyei, járási szervezeti elemeknél beosztásra szerződést kötött önkéntes műveleti tartalékos katonák és az önkéntes területvédelmi tartalékos katonák részére a bevonulás időpontja előtt legalább 3 nappal, vagy

*b)* a bevonulási parancsot – ha a Honvédség erőinek igénybevételére a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 3. § 9. pontja szerinti katasztrófaveszély időszakában, vagy a Hvt. 36. § (1) bekezdés *h)* pontja szerinti feladat végrehajtása alatt kerül sor – telefonon vagy elektronikus úton

*ba)* az önkéntes műveleti tartalékos katona részére – az a) pontban meghatározott személyek kivételével – a bevonulás időpontja előtt legalább 8 nappal, és

*bb)* az *a)* pontban meghatározott személyek, valamint az önkéntes védelmi tartalékos katona részére, ha a feladat végrehajtása megköveteli, a bevonulás időpontja előtt legalább 3 nappal,

*c)* a bevonulási parancsot a KNBSZ állományába tartozó önkéntes műveleti tartalékos katona részére, a nemzetbiztonsági szolgálatokról szóló 5. évi CXXV. törvény 6. §-ában meghatározott feladatok végrehajtása érdekében a bevonulás időpontja előtt legalább 8 nappal

is közölheti.”

(2) Az R1. 248. §-a a következő (5) bekezdéssel egészül ki:

„(5) A központi katonai igazgatási szerv az önkéntes tartalékos katona munkáltatóját tájékoztatja a behívás időpontjáról, helyszínéről és a tényleges szolgálat várható időtartamáról.”

**17. §**

(1) Az R1. 254. § (1) bekezdés *c)* pontja helyébe a következő rendelkezés lép:

*(Az önkéntes tartalékos katonák különleges jogrend időszakában történő behívása esetén a központi katonai igazgatási szerv)*

„*c)* a megyei, fővárosi, illetve járási, fővárosi kerületi katonai igazgatási összekötő beosztásra szerződést kötött, illetve a megyei, fővárosi védelmi bizottság munkáját támogató önkéntes műveleti tartalékos katonákkal, a területvédelmi feladatok ellátása érdekében a megyei, járási szervezeti elemeknél beosztásra szerződést kötött önkéntes műveleti tartalékos katonákkal, valamint az önkéntes területvédelmi tartalékosokkal, ha a feladat végrehajtása megköveteli, telefonon vagy elektronikus úton a bevonulás időpontja előtt legalább 3 nappal közli a bevonulási parancsot.”

(2) Az R1. 254. § (3) bekezdése helyébe a következő rendelkezés lép:

„(3) Az (1) bekezdéstől eltérően a veszélyhelyzet, szükségállapot, terrorveszélyhelyzet, váratlan támadás kihirdetését követően a központi katonai igazgatási szerv

*a)* a bevonulási parancsot telefonon vagy elektronikus úton az önkéntes műveleti tartalékos katonával a bevonulás időpontja előtt legalább 8 nappal, az önkéntes védelmi tartalékos katonával a bevonulás időpontja előtt legalább 3 nappal közli, vagy

*b)* a bevonulási parancsot – a megyei, fővárosi, illetve járási, fővárosi kerületi katonai igazgatási összekötő beosztásra szerződést kötött, illetve a megyei, fővárosi védelmi bizottság munkáját támogató önkéntes műveleti tartalékos katona, a területvédelmi feladatok ellátása érdekében a megyei, járási szervezeti elemeknél beosztásra szerződést kötött önkéntes műveleti tartalékos katona, valamint az önkéntes területvédelmi tartalékos katona részére, ha a feladat végrehajtása megköveteli – telefonon vagy elektronikus úton a bevonulás időpontja előtt 3 nappal is közölheti.”

**18. §**

Az R1. 256. §-a a következő (6) bekezdéssel egészül ki:

„(6) Ha az állományilletékes honvédelmi szervezet vagy a behívást kezdeményező honvédelmi szervezet a behívási igényéről lemond, a központi katonai igazgatási szerv parancsnoka a behívóparancsot határozatban visszavonhatja.”

**19. §**

Az R1. a következő 265/A. §-sal egészül ki:

„265/A. § (1) A honvéd tisztjelölt – a Hjt. 40. §-ában meghatározottak szerinti – eggyel magasabb rendfokozattal történő állományba vételére a képzése során nyújtott teljesítményének elismeréseként, a (2) és (3) bekezdésben meghatározott feltételek teljesítése esetén kerülhet sor.

(2) A honvéd tisztjelölt eggyel magasabb rendfokozattal történő állományba vételére akkor kerülhet sor, ha a tisztjelölt

*a)* kiváló tanulmányi eredménnyel rendelkezők között a 14. melléklet 2. táblázata szerinti rangsorban az első helyen áll, és

*b)* tanulmányai folytatása során nem került sor fegyelmi felelősségének megállapítására.

(3) A kiválóan végzett honvéd tisztjelöltre vonatkozó kinevezési javaslatot az oktatásért felelős miniszternek a tanév rendjét szabályzó rendeletében meghatározott írásbeli vizsgát követő harmincadik napig személyi javaslati lapon kell felterjeszteni a központi személyügyi szerv vezetője felé.”

**20. §**

(1) Az R1. 1. melléklete az 1. melléklet szerint módosul.

(2) Az R1. 4. melléklete a 2. melléklet szerint módosul.

(3) Az R1. 5. melléklete a 3. melléklet szerint módosul.

(4) Az R1. 13. melléklete a 4. melléklet szerint módosul.

(5) Az R1. 14. melléklete helyébe az 5. melléklet lép.

**21. §**

Az R1.

*a)* 2. § (5) bekezdésében a „vagy szolgálati viszonyban” szövegrész helyébe a „vagy a Honvédséggel szolgálati viszonyban” szöveg,

*b)* 26. § (8) bekezdésében a „(10) és (11)” szövegrész helyébe a „(10)-(11a)” szöveg,

*c)* 46. § (1) bekezdés *b)* pontjában a „felsővezetői tanfolyamra” szövegrész helyébe a „katonai felsővezetői szakirányú továbbképzési szakra” szöveg,

*d)* 46. § (2) bekezdésében és 2. melléklet 1. pont 1.2.3. alpontjában a „felsővezetői tanfolyam” szövegrész helyébe a „katonai felsővezetői szakirányú továbbképzési szak” szöveg,

*e)* 69/A. § (1) bekezdésében a „(2)-(4)” szövegrész helyébe a „(2)-(5)” szöveg,

*f)* 107/C. § (1) bekezdés *e)* pontjában a „tagja.” szövegrész helyébe a „tagja, vagy” szöveg,

*g)* 108. § (1) bekezdés *b)* pontjában a „felsővezetői tanfolyamon” szövegrész helyébe a „katonai felsővezetői szakirányú továbbképzési szakon” szöveg,

*h)* 166. § (2) bekezdésében a „103/A. §,” szövegrész helyébe a „103/A. §, a 111/A. §” szöveg,

*i)* 182. § (2) bekezdésében a „79. § (1) bekezdése,” szövegrész helyébe a „79. § (1) bekezdése, a 108. § (1) és (2) bekezdése” szöveg,

j*)* 237. § (2) bekezdésében a „74–123. §” szövegrész helyébe a „74–120. §, 121-123. §” szöveg,

*k)* 247. § (2) bekezdésében a „90” szövegrész helyébe a „60” szöveg,

*l)* 266. § (1) bekezdésében a „Hjt. 228. § (4) bekezdés *b)* pontja alapján” szövegrész helyébe a „Hjt. 228. § (4) bekezdés *b)* pontja alapján vagy a Hjt. 228. § (4) bekezdés *c)* vagy *d)* pontja szerint tartalékos szolgálat vállalásával” szöveg,

*m)* 271. § (4) bekezdésében a „Ha a honvéd altiszt-jelölt szolgálati viszonya a Hjt. 235. § (4) bekezdése alapján szűnik meg,” szövegrész helyébe a „Ha a honvéd altiszt-jelölt szolgálati viszonya a Hjt. 228. § (4) bekezdés *c)* vagy *d)* pontja szerint tartalékos szolgálat vállalásával vagy a Hjt. 235. § (4) bekezdése alapján szűnik meg,” szöveg

*n)* 286/B. §-ában az „(1), (3)” szövegrész helyébe a „(3)” szöveg

lép.

**22. §**

Hatályát veszti az R1.

*a)* 48/A. § (1) bekezdése,

*b)* 107/C. § (1) bekezdés *d)* pontjában a „vagy” szövegrész, és

*c)* 248. § (1) bekezdésében az „és a munkáltatóját” szövegrész.

**3. Az egyes pénzbeli, természetbeni és szociális juttatásokról szóló 12/2013. (VIII. 15.) HM rendelet módosítása**

**23. §**

Az egyes pénzbeli, természetbeni és szociális juttatásokról szóló 12/2013. (VIII. 15.) HM rendelet (a továbbiakban: R2.) 1. §-a a következő (1a) bekezdéssel egészül ki:

„(1a) E rendelet 18-22. §-át a közalkalmazottakra vonatkozó mértékben a honvédelmi szervezetnél foglalkoztatott munkavállalókra is megfelelően alkalmazni kell.”

**24. §**

Az R2. 2. § (1) bekezdése a következő 8. ponttal egészül ki:

*(E rendelet alkalmazásában:)*

„8. *utalvány:* a Magyar Nemzeti Üdülési Alapítvány által kibocsátott, az Erzsébet Utalványforgalmazó Zrt. által forgalmazott Ajándék Erzsébet-utalvány.”

**25. §**

Az R2. 7. § (2) bekezdése helyébe a következő rendelkezés lép:

„(2) A magasabb parancsnok a 6. § (1) bekezdésében foglaltak mérlegelésével

*a)* a minimálbér ötszörösénél nagyobb, legfeljebb az állomány tagja és a közalkalmazott távolléti díja kétszeresének megfelelő összegű, legfeljebb 12 havi törlesztési idejű illetményelőleget, valamint

*b)* a minimálbér ötszörösének megfelelő vagy annál kisebb összegű és 6 hónapnál hosszabb, de legfeljebb 12 havi törlesztési idejű illetményelőleget

is engedélyezhet.”

**26. §**

Az R2. 9. § (2) és (3) bekezdése helyébe a következő rendelkezések lépnek:

„(2) A honvéd tisztjelölt és a honvéd altiszt-jelölt az állomány tagjára vonatkozó szabályok szerint jogosult tanévindítási hozzájárulásra.

(3) A tanévindítási hozzájárulás gyermekenkénti összege 30.000 Ft.”

**27. §**

(1) Az R2. 10. § (1) bekezdése nyitó szövegrésze helyébe a következő rendelkezés lép:

„Évente egy alkalommal – a gyermekes családok élethelyzetének javítása érdekében – gyermekenként 20.000 Ft összegű nevelési támogatásban kell részesíteni az állomány tárgyév augusztus 1-jén szolgálati viszonyban álló tagját, és a tárgyév augusztus 1-jén jogviszonyban álló közalkalmazottat,”

(2) Az R2. 10. § (3) és (4) bekezdése helyébe a következő rendelkezések lépnek:

„(3) Az (1) bekezdésben meghatározott nevelési támogatás 25%-kal megnövelt összegére jogosult az állomány szolgálati kötelmekkel összefüggő baleset vagy betegség következtében elhunyt volt tagjának – ideértve az önkéntes tartalékost is – az (1) bekezdés szerinti feltételeknek megfelelő gyermeke, valamint a hősi halott árvaellátásban részesülő, az (1) bekezdés szerinti feltételeknek megfelelő gyermeke is.

(4) Az állomány szolgálati kötelmekkel összefüggő baleset vagy betegség következtében elhunyt volt tagjának – ideértve az önkéntes tartalékost is – gyermekét, valamint a hősi halott árvaellátásban részesülő gyermekét évente december 15-éig, ismételten az (3) bekezdésben meghatározott összegű nevelési támogatásban kell részesíteni.”

(3) Az R2. 10. §-a a következő (4a) bekezdéssel egészül ki:

„(4a) Az állomány (3) és (4) bekezdésbe nem tartozó, elhunyt volt tagjának, valamint az elhunyt nyugállományú katona (1) bekezdés szerinti feltételeknek megfelelő gyermeke is jogosult az (1) bekezdés szerinti juttatásra.”

(4) Az R2. 10. § (5) bekezdése helyébe a következő rendelkezés lép:

„(5) A honvéd tisztjelölt és a honvéd altiszt-jelölt az állomány tagjára vonatkozó szabályok szerint jogosult nevelési támogatásra.”

**28. §**

Az R2. 11. § (8) bekezdés *h)* pontja helyébe a következő rendelkezés lép, és az R2. 11. § (8) bekezdése a következő *i)* ponttal egészül ki:

*(Az (1) bekezdés szerinti formanyomtatványnak a következő formai és tartalmi elemeket kell tartalmaznia:)*

„*h)* nyilatkozat arról, hogy az igénylő a Magyar Honvédség által megrendelt Erzsébet-utalvány Plusz kártyával rendelkezik,

*i)* az igénylő aláírása.”

**29. §**

Az R2. 22. § (1) bekezdése a következő *e)* ponttal egészül ki:

*(A költségvetésben külön meghatározott előirányzat, valamint jóváhagyott segélykeret terhére a HM VGHÁT mérlegelés alapján engedélyezheti segély kifizetését)*

„*e)* annak az állományból kiváltnak, akinek szolgálati kötelmekkel összefüggő balesete vagy megbetegedése a szolgálat vagy a honvédelem ügye érdekében kifejtett kiemelkedő, különleges tevékenység, bátor helytállás, hősies magatartás tanúsítása során vagy azzal összefüggésben következett be, és ennek elismerésére a „Hazáért Érdemjelet” adományozták részére, valamint elhalálozása esetén özvegyének, árvájának.”

**30. §**

Az R2. a következő 27. §-sal egészül ki:

„27. § E rendeletnek az egyes honvédelmi miniszteri rendeletek módosításáról szóló …./2018. (… . … .) HM rendelettel (a továbbiakban: R1.) megállapított 2. § (1) bekezdés 8. pontját, 10. § (4a) bekezdését és 11. § (8) bekezdés *i)* pontját, valamint az R1.-gyel módosított 9. § (2)-(4) bekezdését, 10. § (1), (3), (4) és (5) bekezdését, 11. § (7) bekezdését, 11. § (8) bekezdés *h)* pontját, 15. § (2) és (3) bekezdését, 16. § (3) bekezdését, 17. § (1) bekezdését, 20. § (1) és (2) bekezdését, 23. §-át és 24. § (2) bekezdését 2018. január 1-jétől kell alkalmazni.”

**31. §**

Az R2.

*a)* 9. § (4) bekezdésében a „kétszeresében” szövegrész helyébe a „két és félszeresének ezer forintra kerekített összegében” szöveg,

*b)* 11. § (7) bekezdésében a „10. § (3) és (4) bekezdése” szövegrész helyébe a „10. § (3)-(4a) bekezdése” szöveg,

*c)* 15. § (2) bekezdésében a „200%” szövegrész helyébe a „240%” szöveg,

*d)* 15. § (3) bekezdésében a „20%” szövegrész helyébe a „24%” szöveg,

*e)* 16. § (3) bekezdésében a „250%” szövegrész helyébe a „300%” szöveg,

*f)* 17. § (1) bekezdésében a „20%” szövegrész helyébe a „24%” szöveg,

*g)* 20. § (1) bekezdésében a „100%” szövegrész helyébe a „120%” szöveg,

*h)* 20. § (2) bekezdésében a „300%” szövegrész helyébe a „360%” szöveg,

*i)* 23. §-ban a „40%” szövegrész helyébe a „48%” szöveg,

*j)* 24. § (2) bekezdésében a „ötvenszerese” szövegrész helyébe a „hatvanszorosa” szöveg

lép.

**32. §**

Hatályát veszti az R2.

*a)* 15. § (1) bekezdésében a „teljes munkaidőben foglalkoztatott” szövegrész, és

*b)* 22. § (1) bekezdésében a „továbbá” szövegrész.

**4. Az egyes költségtérítésekről szóló 19/2013. (IX. 6.) HM rendelet módosítása**

**33. §**

(1) Az egyes költségtérítésekről szóló 19/2013. (IX. 6.) HM rendelet (a továbbiakban: R3.) 1. § (1) bekezdés 10. pontja helyébe a következő rendelkezés lép:

*(E rendelet alkalmazásában)*

„10. saját személygépkocsi: a honvéd, a közalkalmazott vagy ezeknek a Polgári Törvénykönyvről szóló törvény (a továbbiakban: Ptk.) szerinti közeli hozzátartozója tulajdonában lévő, a közúti közlekedés szabályairól szóló jogszabály szerinti személygépkocsi;”

(2) Az R3. 1. §-a a következő (1a) bekezdéssel egészül ki:

„(1a) E rendelet közalkalmazottakra vonatkozó rendelkezéseit – a 17. §, a 19-32. §, valamint a 33/A-33/E. § kivételével – a honvédelmi szervezetnél foglalkoztatott munkavállalókra is megfelelően alkalmazni kell.”

**34. §**

Az R3. 16. § (4) bekezdése helyébe a következő rendelkezés lép:

„(4) Az (1) és a (3) bekezdéstől eltérően az önkéntes tartalékos katona részére 100%-os mértékben kell megtéríteni a tényleges szolgálatteljesítésre történő bevonulás és az onnan történő elbocsátást követő hazautazás során indokoltan felmerülő helyközi utazási költségét, ideértve a gyorsvonati pótjegy, valamint a távolsági kiegészítő jegy árát is. Ha az utazáshoz az önkéntes tartalékos katona saját gépjárművet vesz igénybe, részére költségtérítés a 12. § szerinti feltételekkel fizethető.”

**35. §**

Az R3. 23. § (1) bekezdése helyébe a következő rendelkezés lép:

„(1) Ha az áthelyezés következtében az állomány tagja a családjától különélővé válik, részére 100 %-os mértékben kell megtéríteni a hazautazással kapcsolatos helyközi utazási költségek indokoltan felmerülő összegét, ideértve a gyorsvonati pótjegy, valamint a távolsági kiegészítő jegy árát is.”

**36. §**

Az R3. 33/E. § (1) bekezdése helyébe a következő rendelkezés lép:

„(1) Az elszámolási kötelezettséget a tárgyévre szóló, Magyarországon a munkáltató – áthelyezés esetén ideértve a korábbi munkáltatót is – nevére és címére kiállított számlával legkésőbb a tárgyév október 31. napjáig – az október 1-jét követően jogviszonyt létesítők esetében december 31-ig – annál a munkáltatónál kell teljesíteni, amelynél fennálló jogviszonyára tekintettel a közalkalmazott a ruházati költségtérítésben részesül.”

**37. §**

Az R3. a következő 40. §-sal egészül ki:

„40. § E rendeletnek az egyes honvédelmi miniszteri rendeletek módosításáról szóló …./2018. (… . … .) HM rendelettel megállapított 1. § (1) bekezdés 10. pontját 2018. január 1-jétől kell alkalmazni.”

**38. §**

Az R3. 1. § (3) bekezdésében a „Polgári Törvénykönyvről szóló törvény” szövegrész helyébe a „Ptk.” szöveg lép.

**39. §**

Hatályát veszti az R3. 33/E. § (3) bekezdése.

**5. A honvédek illetményéről és illetményjellegű juttatásairól szóló 7/2015. (VI. 22.) HM rendelet módosítása**

**40. §**

A honvédek illetményéről és illetményjellegű juttatásairól szóló 7/2015. (VI. 22.) HM rendelet (a továbbiakban: R4.) 4. § (3) bekezdés *b)* pontja helyébe a következő rendelkezés lép:

*[A (2) bekezdéstől eltérően az állomány tagja részére]*

*„b)* a Hjt.vhr. 120/F. § (1) bekezdése szerinti esetben a 19. § (4) vagy (5) bekezdése és a 20. § (1) bekezdése szerinti fokozott igénybevételi pótlék, valamint az ügyeleti tevékenységért, a gyakorlaton végzett tevékenységért, az egészségügyi ügyelet ellátásáért járó fokozott igénybevételi pótlék és az ugyanezen tevékenységek időtartamát érintő túlszolgálatért járó ellentételezés – ideértve a túlszolgálat szabadidővel vagy túlszolgálati díjjal történő megváltását is –”

*(azonos időszakra együttesen is megállapítható.)*

**41. §**

Az R4. 14. §-a a következő (1a) bekezdéssel egészül ki:

„(1a) Az (1) bekezdésben foglaltaktól eltérően az (1) bekezdés *a)* pontjába tartozó feladat víz alatti végzése esetén a 13. § szerinti pótlék óránkénti mértéke a honvédelmi illetményalap 20%-a.”

**42. §**

Az R4. 17. § (1) és (2) bekezdése helyébe a következő rendelkezések lépnek:

„(1) A 16. § szerinti pótlék óránkénti mértéke a honvédelmi illetményalap százalékában kifejezve, a Magyar Honvédség Búvár Kézikönyvéről szóló belső rendelkezés szerint a búvárfeladatok díjazása szempontjából

*a)* I. típusú búvárfeladatnak minősített tevékenységért 2,7%,

*b)* II. típusú búvárfeladatnak minősített tevékenységért 3,6%, és

*c)* a víz alatti robbantási feladatok kivételével III. típusú búvárfeladatnak minősített tevékenységért 5,3%.

(2) A 14. § (1) bekezdés a) pontjába tartozó feladat víz alatti végzése esetén a feladatot végrehajtó búvár a 16. § szerinti pótlék helyett a 13. § szerinti pótlékra jogosult, a 14. § (1a) bekezdése szerinti mértékben.”

**43. §**

Az R4. 49. §-a a következő (4) bekezdéssel egészül ki:

„(4) Ha a pótlékveszteség miatti eseti kiegészítő illetményre való jogosultság nem teljes hónapban áll fenn, az (1) bekezdés szerinti számítás során annak összegét időarányosan kell megállapítani.”

**44. §**

Az R4. 55. §-a a következő (6) bekezdéssel egészül ki:

„(6) A hivatásos állomány tagja a Hjt. 48. § (1) bekezdés *b)* pontja szerinti időtartamra a Hjt. 122. § (1) bekezdés *d)* pontja szerinti kiegészítő illetményre jogosult, amelynek mértéke a Hjt. 48. § (1) bekezdés *b)* pontja szerinti illetmény összegének, valamint ezen illetmény – a társadalombiztosítási nyugellátásról szóló 1997. évi LXXXI. törvény 62. §-ában foglaltak szerint– emelt összegének a különbözete.

**45. §**

Az R4. 74/A. §-a a következő (6a) bekezdéssel egészül ki:

„(6a) Az önkéntes tartalékos katona elhalálozása esetén a (4) és (5) bekezdés szerinti rendelkezésre állási díj időarányos, a halál bekövetkezésének napjáig járó összegét az örökös vagy törvényes képviselője részére a jogerős hagyatékátadó végzés vagy az öröklési bizonyítvány alapján, a végzés állományilletékes honvédelmi szervezet részére történő benyújtásának napját követő hónap végéig kell folyósítani.”

**46. §**

Az R4. a következő 101. §-sal egészül ki:

„101. § (1) E rendeletnek az egyes honvédelmi miniszteri rendeletek módosításáról szóló …/2018. (….) HM rendelettel (a továbbiakban: Módr4.) módosított 40. § (1) bekezdését 2018. január 1-jétől kell alkalmazni.

(2) E rendeletnek a Módr4.-gyel megállapított 55. § (6) bekezdését a hivatásos állomány 2018. január 1-jét megelőzően nyugdíj előtti rendelkezési állományba áthelyezett tagja esetében azzal az eltéréssel kell alkalmazni, hogy a kiegészítő illetmény összegét – a 2018. december 31-én járó illetmény alapul vételével – első alkalommal 2019. január 1-jétől kell megállapítani és folyósítani.”

**47. §**

Az R4.

*a)* 14. § (2) bekezdésében a „megállapításakor az (1) bekezdés szerinti” szövegrész helyébe a „megállapításakor az (1) és az (1a) bekezdés szerinti” szöveg,

*b)* 17. § (3) bekezdésében a „megállapításakor az (1) és (2) bekezdés szerinti” szövegrész helyébe a „megállapításakor az (1) bekezdés szerinti” szöveg,

*c)* 40. § (1) bekezdésében a „három műszakban” szövegrész helyébe a „több műszakban” szöveg

*d)* 48/E. § (1) bekezdésében a „(3a)” szövegrész helyébe az „(5)” szöveg

lép.

**48. §**

Hatályát veszti az R4. 67/A. §-a.

**7. Záró rendelkezések**

**49. §**

1. Ez a rendelet – a (2) bekezdés szerinti kivétellel – a kihirdetését követő napon lép hatályba.
2. A 36. § 2019. január 1-jén lép hatályba.

Budapest, 2018. - n

|  |  |
| --- | --- |
|  | **Dr. Benkő Tibor** |

*1. melléklet a …/2018. (… …) HM rendelethez*

1. Az R1. 1. mellékletében foglalt táblázat B:35 mezője helyébe a következő mező lép:

|  |  |
| --- | --- |
|  | *(B* |
| *1.* | *A munkáltatói jogkör megnevezése)* |
| *(35.)* | „2.12. A Hjt. 42. § (2) bekezdés *g)* pontja szerinti hazai katonai felsővezető szakirányú továbbképzési szakra vezénylés” |

2. Az R1. 1. mellékletében foglalt táblázat B:43 mezője helyébe a következő mező lép:

|  |  |
| --- | --- |
|  | *(B* |
| *1.* | *A munkáltatói jogkör megnevezése)* |
| *(43.)* | „2.15. A Hjt. 42. § (2) bekezdés *g)* pontja szerinti külföldi katonai felsővezető szakirányú továbbképzési szakra vezénylés” |

3. Az R1. 1. mellékletében foglalt táblázat B:50 mezője helyébe a következő mező lép:

|  |  |
| --- | --- |
|  | *(B* |
| *1.* | *A munkáltatói jogkör megnevezése)* |
| *(50.)* | „- tábornok, főtiszt; tiszt; zászlós; altiszt; tisztes” |

4. Az R1. 1. mellékletében foglalt táblázat B:64 mezője helyébe a következő mező lép:

|  |  |
| --- | --- |
|  | *(B* |
| *1.* | *A munkáltatói jogkör megnevezése)* |
| *(64.)* | „2.24. A szolgálati viszony Hjt. 58. § (1) bekezdése szerinti szünetelésének tudomásul vétele” |

5. Az R1. 1. mellékletében foglalt táblázat B:103 mezője helyébe a következő mező lép:

|  |  |
| --- | --- |
|  | *(B* |
| *1.* | *A munkáltatói jogkör megnevezése)* |
| *(103.)* | „4.14. A fokozati vizsga-kötelezettség alóli halasztás, mentesítés engedélyezése” |

6. Hatályát veszti az R1. 1. mellékletében lévő táblázat B:47, B:48 és C:48 mezője.

*2. melléklet a …/2018. (…) HM rendelethez*

1. Az R1. 4. melléklet E) pontjában foglalt táblázat F:17 mezője helyébe a következő mező lép:

|  |  |
| --- | --- |
|  | *(F* |
| *1.* | *V. Besorolási osztály* |
| *2.* | *Speciális előmeneteli rend)* |
| *(17)* | „főszerkesztő;  igazgató-helyettes;  irattárvezető;  irodavezető;  kirendeltségvezető;  könyvtárvezető;  levéltárvezető;  osztályvezető;  térképtárvezető” |

2. Az R1. 4. melléklet G) pontjában foglalt táblázat helyébe a következő táblázat lép:

„G) A Magyarország határain kívül katonai diplomáciai tevékenységet ellátó szervezetnél rendszeresíthető szolgálati beosztások:

|  |  |  |  |  |  |  |
| --- | --- | --- | --- | --- | --- | --- |
|  | A | B | C | D | E | F |
| 1. | Besorolási kategória | Rendszeresített  rendfokozat | II. Besorolási osztály | | V. Besorolási osztály | |
| 2. | Általános előmeneteli rend | Speciális előmeneteli rend | Általános előmeneteli rend | Speciális előmeneteli rend |
| 3. | 1. | közkatona |  |  |  |  |
| 4. | 2. | őrvezető |  |  |  |  |
| 5. | 3. | tizedes |  |  |  |  |
| 6. | 4. | szakaszvezető |  |  |  |  |
| 7. | 5. | őrmester |  |  |  |  |
| 8. | 6. | törzsőrmester |  |  |  |  |
| 9. | 7. | főtörzsőrmester |  | altiszt |  |  |
| 10. | 8. | zászlós |  |  |  |  |
| 11. | 9. | törzszászlós |  | zászlós |  |  |
| 12. | 10. | főtörzszászlós |  |  |  |  |
| 13. | 11. | hadnagy |  |  |  |  |
| 14. | 12. | főhadnagy |  |  |  |  |
| 15. | 13. | százados |  |  |  |  |
| 16. | 14. | őrnagy | főtiszt |  |  |  |
| 17. | 15. | alezredes | kiemelt főtiszt |  | képviseletvezető-helyettes;  osztályvezető |  |
| 18. | 16. | ezredes |  |  | igazgató (K);  képviseletvezető (K);  képviseletvezető-helyettes (K);  osztályvezető (K) |  |
| 19. | 17. | dandártábornok |  |  | képviseletvezető (K) |  |
| 20. | 18. | vezérőrnagy |  |  |  |  |
| 21. | 19. | altábornagy |  |  |  |  |
| 22. | 20. | vezérezredes |  |  |  |  |

„

3. Hatályát veszti az R1. 4. melléklet E) pontjában foglalt táblázat G és H oszlopa.

*3. melléklet a …/2018. (… …) HM rendelethez*

1. Az R1. 5. melléklet C) pont II. táblázatának D:5 mezője helyébe a következő mező lép:

|  |  |
| --- | --- |
|  | *(D* |
| *1.* | *Dandárok, repülő- és helikopterbázisok, dandár jogállású szervezetek* |
| *2.* | *Általános előmeneteli rend)* |
| *(5.)* | „aknász;  beteghordó;  díszelgő;  egészségügyi katona;  ellenőr;  felderítő;  forgalomszabályzó;  futárkísérő;  gépész;  gépkezelő;  gépkocsivezető;  harcjárművezető;  harckocsivezető;  hídépítő;  irányzó;  járőrvezető-helyettes;  kezelő;  komendáns;  motorcsónak-vezető;  műszaki mentő;  műszerész;  nyilvántartó;  rendész;  targoncavezető;  távbeszélő;  távírász;  utász;  vontatóvezető” |

2. Az R1. 5. melléklet C) pont II. táblázatának F:5 mezője helyébe a következő mező lép:

|  |  |
| --- | --- |
|  | *(F* |
| *1.* | *Önálló zászlóalj és önálló zászlóalj jogállású szervezetek* |
| *2.* | *Általános előmeneteli rend)* |
| *(5.)* | „aknász;  beteghordó;  egészségügyi katona;  ellenőr;  felderítő;  forgalomszabályzó;  futárkísérő;  gépész;  gépkezelő;  gépkocsivezető;  harcjárművezető;  harckocsivezető;  hídépítő;  irányzó;  járőrvezető-helyettes;  kezelő;  komendáns;  motorcsónak-vezető;  műszaki mentő;  műszerész;  nyilvántartó;  rendész;  targoncavezető;  távbeszélő;  távírász;  utász;  vontatóvezető” |

3. Az R1. 5. melléklet C) pont II. táblázatának C:6, D:6, E:6 és F:6 mezője helyébe a következő mezők lépnek:

|  |  |  |  |  |
| --- | --- | --- | --- | --- |
|  | *(C* | *D* | *E* | *F* |
| *1.* | *Középszintű és más magasabb szintű  parancsnokságok* | *Dandárok, repülő- és helikopterbázisok, dandár jogállású szervezetek* | *Ezred és ezred jogállású  szervezetek* | *Önálló zászlóalj és önálló  zászlóalj jogállású  szervezetek* |
| *2.* | *Általános előmeneteli rend)* | | | |
| *(6.)* | „adatkezelő;  kidolgozó;  toborzó | adatkezelő;  bemérő;  búvár;  értékelő;  főgépész;  gépkezelő;  gépkocsivezető;  gépparancsnok;  hajtogató;  harcjárműirányzó;  harcjárművezető;  harckocsivezető;  járőrvezető;  kezelő;  kidolgozó;  kiképzendő;  kiképző tisztes;  kormányos;  laboráns;  légvédelmi lövész;  mentesítő;  mesterlövész;  műtőssegéd;  őrkutyakiképző;  őrkutyavezető;  palotaőr;  specialista;  sugáradag-ellenőr;  távbeszélő;  távírász;  toborzó;  tűzmegfigyelő;  tűzoltó;  tűzszerész;  vegyi-sugárfelderítő;  vontatóvezető | adatkezelő;  bemérő;  búvár;  értékelő;  főgépész;  gépkezelő;  gépkocsivezető;  gépparancsnok;  hajtogató;  harcjárműirányzó;  harcjárművezető;  harckocsivezető;  járőrvezető;  kezelő;  kidolgozó;  kiképzendő;  kiképző tisztes;  kormányos;  laboráns;  légvédelmi lövész;  mentesítő;  mesterlövész;  műtőssegéd;  őrkutyakiképző;  őrkutyavezető;  palotaőr;  specialista;  sugáradag-ellenőr;  távbeszélő;  távírász;  toborzó;  tűzmegfigyelő;  tűzoltó;  tűzszerész;  vegyi-sugárfelderítő;  vontatóvezető | adatkezelő;  bemérő;  búvár;  értékelő;  főgépész;  gépkezelő;  gépkocsivezető;  gépparancsnok;  hajtogató;  harcjárműirányzó;  harcjárművezető;  harckocsivezető;  járőrvezető;  kezelő;  kidolgozó;  kiképzendő;  kiképző tisztes;  kormányos;  laboráns;  légvédelmi lövész;  mentesítő;  mesterlövész;  műtőssegéd;  őrkutyakiképző;  őrkutyavezető;  palotaőr;  specialista;  sugáradag-ellenőr;  távbeszélő;  távírász;  toborzó;  tűzmegfigyelő;  tűzoltó;  tűzszerész;  vegyi-sugárfelderítő;  vontatóvezető” |

4. Az R1. 5. melléklet D) pont II. táblázatának C:6 mezője helyébe a következő mező lép:

|  |  |
| --- | --- |
|  | *(C* |
| *1.* | *MH Egészségügyi Központ* |
| *2.* | *Általános előmeneteli rend)* |
| *(6.)* | „adatkezelő; egészségügyi kisegítő;  gépkocsivezető;  műtőssegéd” |

*4. melléklet a …/2018. (… …) HM rendelethez*

Az R1. 13. mellékletében foglalt táblázat 14. sora helyébe a következő sor lép:

|  |  |  |  |  |
| --- | --- | --- | --- | --- |
|  | *(A* | *B* | *C* | *D* |
| *1.* | *Honvéd tisztjelöltre, altiszt-jelöltre vonatkozó döntések* | *Honvéd Vezérkar főnöke* | *Központi személyügyi szerv* | *Állomány-illetékes parancsnok)* |
| „14. | Tisztjelölti és altiszt-jelölti szolgálati viszony szüneteltetése | X |  |  |

*”*

*5. melléklet a …/2018. (… …) HM rendelethez*

*„14. melléklet a 9/2013. (VIII. 12.) HM rendelethez*

1. A honvéd tisztjelölt, illetve a honvéd altiszt-jelölt teljesítményének féléves értékelése:

Honvédségi szervezet megnevezése

|  |  |  |  |
| --- | --- | --- | --- |
|  |  | **Pontszám:** |  |

**TELJESÍTMÉNYÉRTÉKELÉS**

**honvéd tisztjelöltekre/ honvéd altiszt-jelöltekre**

**a ……….... félévre vonatkozóan**

**Személyi adatok:**

|  |  |  |  |
| --- | --- | --- | --- |
| Név: |  | Személyi törzsszám: |  |

**Az értékelés tartalma és szempontjai:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Értékelt terület | 5 | 4 | 3 | 2 | 1 | Értékelt terület | 5 | 4 | 3 | 2 | 1 |
| 1. Alakiasság |  |  |  |  |  | 11. Állóképesség |  |  |  |  |  |
| 2. Szervezőkészség, |  |  |  |  |  | 12. Megbízhatóság |  |  |  |  |  |
| 3. Feladatellátás minősége |  |  |  |  |  | 13. Önállóság |  |  |  |  |  |
| 4. Kommunikáció |  |  |  |  |  | 14. Fizikai fejlődés igénye |  |  |  |  |  |
| 5. Ismeretelsajátítás |  |  |  |  |  | 15. Szolgálatellátás színvonala |  |  |  |  |  |
| 6. Csapatmunka, együttműködés |  |  |  |  |  | 16. Ismeretek alkalmazási képessége |  |  |  |  |  |
| 7. Figyelem a feladatok végrehajtására |  |  |  |  |  | 17. Kreativitás |  |  |  |  |  |
| 8. Konfliktuskezelés |  |  |  |  |  | 18. Lélekjelenlét |  |  |  |  |  |
| 9. Eredmény-orientáció, motiváltság |  |  |  |  |  | 19. Stressztűrés és pszichés terhelhetőség |  |  |  |  |  |
| 10. Alkalmazkodó készség |  |  |  |  |  | 20. Társadalmi és karitatív tevékenység |  |  |  |  |  |

|  |  |  |  |
| --- | --- | --- | --- |
| Az értékelő vezető szöveges kiegészítése: |  | | |
| Dátum: |  | Az értékelővezető aláírása: |  |

|  |  |  |  |
| --- | --- | --- | --- |
| Az értékelt észrevétele: |  | | |
| Dátum: |  | Az értékelt aláírása: |  |

2. A honvéd tisztjelölt, illetve a honvéd altiszt-jelölt teljesítményének értékelése az eggyel magasabb rendfokozatba történő előléptetéshez szükséges rangsorhoz:

|  |  |  |  |  |  |  |
| --- | --- | --- | --- | --- | --- | --- |
| **Értékelt terület megnevezése** | |  |  |  |  | **Összesen** |
| **Össz. tanulmányi átlag eredmény** | | 4,91-5,0  40 pont | 4,81-4,90  30 pont | 4,76-4,80  20 pont | 4,51-4,75  10 pont |  |
|  | Elért pontszám |  |  |  |  |  |
| **Lövészeti eredmény\*1**  **1. sz. pisztoly** | | I. évfolyam | II. évfolyam | III. évfolyam | IV. évfolyam |  |
|  | Megfelelő 1 pont |  |  |  |  |  |
|  | Jó 5 pont |  |  |  |  |  |
|  | Kiváló 10 pont |  |  |  |  |  |
|  | Elért pontszám |  |  |  |  |  |
| **Lövészeti eredmény\*2**  **1. sz. gépkarabély** | | I. évfolyam | II. évfolyam | III. évfolyam | IV. évfolyam |  |
|  | Megfelelő 1 pont |  |  |  |  |  |
|  | Jó 5 pont |  |  |  |  |  |
|  | Kiváló 10 pont |  |  |  |  |  |
|  | Elért pontszám |  |  |  |  |  |
| **Kiképzési foglalkozásonként 10 pont\*3** | | I. évfolyam | II. évfolyam | III. évfolyam | IV. évfolyam |  |
|  | Elért pontszám |  |  |  |  |  |
| **Szakmai vizsga eredménye**\*4 | | 5,0  40 pont |  |  |  |  |
| **Az MH társadalmi elismertségét népszerűsítő tevékenységek**\*5 | | I. évfolyam  alkalmanként 1 pont |  | II. évfolyam  alkalmanként 1 pont |  |  |
| **Tudományos Diákköri versenyen elért helyezés (szintenként a legmagasabb vehető figyelembe)** | | 1. hely | 2. hely | 3. hely | 4-10. hely |  |
|  | Intézményi | 10 pont | 5 pont | 3 pont | 1 pont |  |
|  | Elért pontszám |  |  |  |  |  |
|  | Országos | 20 pont | 15 pont | 13 pont | 11 pont |  |
|  | Elért pontszám |  |  |  |  |  |
|  | Nemzetközi | 30 pont | 25 pont | 23 pont | 21 pont |  |
|  | Elért pontszám |  |  |  |  |  |
| **Nyelvismeret** | | Előírtnál magasabb szintű államilag elismert komplex nyelvvizsga | Másik kiemelt nyelvből alapfok komplex nyelvvizsga | Másik kiemelt nyelvből középfok komplex nyelvvizsga | Másik kiemelt nyelvből felsőfok komplex nyelvvizsga |  |
| 5 pont | 1 pont | 5 pont | 10 pont |
|  | Elért pontszám |  |  |  |  |  |
| **Sport verseny (szintenként a legmagasabb vehető figyelembe)** | | 1. hely | 2. hely | 3. hely | 4-10. hely |  |
|  | MH szintű | 10 pont | 5 pont | 3 pont | 1 pont |  |
|  | Elért pontszám |  |  |  |  |  |
|  | Országos szintű | 20 pont | 15 pont | 13 pont | 11 pont |  |
|  | Elért pontszám |  |  |  |  |  |
|  | Nemzetközi szintű | 30 pont | 25 pont | 23 pont | 21 pont |  |
|  | Elért pontszám |  |  |  |  |  |
| **Féléves teljesítményértékelések összpontszáma** | |  |  |  |  |  |
| **Összesen** | |  |  |  |  |  |
|  |  |  |  |  |  |  |

\*1-3 Csak honvéd tiszt-jelöltek esetén kell kitölteni.

\*1-2 Honvéd altiszt-jelöltek esetében csak az I. évfolyamon kell számolni.

\*4  Csak honvéd altiszt-jelöltek „Jeles” szakmai vizsga esetén kell kitölteni.

\*5 Csak honvéd altiszt-jelöltek esetén kell kitölteni.”